Leeus verras met Duncan op nr. 12 | Netwerk24
Leeus verras met Duncan op nr. 12
Deur Christo Buchner 22 Augustus 2019 13:42
Duncan Matthews verlede jaar vir die Bulle teen die Leeus in aksie in 'n Curriebeker-wedstryd. Hy het die Jukskei-rivier oorgesteek en sal nou Saterdag vir die Leeus speel.Foto: Gallo Images
Duncan Matthews, wat hom enkele weke gelede vanaf die Blou Bulle by die Leeus aangesluit het, begin die eerste keer 'n wedstryd in die Rooibonttrui, wanneer hy as binnesenter uitdraf in die plek van Manni Rass.
Hy is by die Bulle meestal as 'n vleuel ingespan.
Daar is twee nuwe flanke, Cyle Brink en Marnus Schoeman, wat vir Len Massyn en James Venter vervang.
Die oud-Bul Jamba Ulengo het ook 'n nuwe tuiste by die Leeus gevind en is 'n plaasvervanger vir die Curriebeker-stryd teen Griekwas.Foto: Gallo Images
Dan keer die Springbok Marvin Orie ook terug as slot, met Wilhelm van der Sluys wat vir hom plek maak.
Jacobie Adriaanse gaan ook as vaskopstut teen sy eertydse span te staan kom. Hy neem die plek van Frans van Wyk.
Dylan Smith is ná 'n lang tyd uit aksie die loskopstut op die plaasvervangersbank.
Nóg 'n interessante insluiting op die plaasvervangersbank, is dié van die voormalige Springbok en ook Blitsbok Jamba Ulengo.
Hy het 'n kontrak van twee jaar met die Leeus gesluit.
Leeus: Tyrone Green, Madosh Tambwe, Wandisile Simelane, Duncan Matthews, Stean Pienaar, Shaun Reynolds, Ross Cronje (k) Hacjivah Dayimani, Cyle Brink, Marnus Schoeman, Marvin Orie, Ruben Schoeman, Jacobie Adriaanse, Pieter Jansen, Sti Sithole. PLAASVERVANGERS: Jan-Henning Campher, Dylan Smith, Johannes Jonker, Wilhelm van der Sluys, Len Massyn, Dillon Smit, Jan-Louis la Grange, Jamba Ulengo.